Δύο παιχνίδια της Eredivisie είχε την ευκαιρία να παρακολουθήσει ο Ίλια Ίβιτς κατά την παρουσία του στην Ολλανδία. Φυσικά, δεν έχασε την ευκαιρία να… τσεκάρει και παίκτες που ίσως απασχολήσουν την ΑΕΚ.



Συγκεκριμένα, είδε το Χέρενφεν-Άγιαξ (1-3) και το Φέγενορντ-Βίλεμ (2-0) με έναν παίκτη να του τραβάει ιδιαίτερα το ενδιαφέρον. Όπως αναφέρει η εφημερίδα «Sportime», αυτός είναι ο Άλεν Χαλίλοβιτς.



Ο τεχνικός διευθυντής της ΑΕΚ τσέκαρε τον 24χρονο επιθετικό της Χέρενφεν, που ανήκει στην Μίλαν και έχει συμβόλαιο με αυτήν ως το 2021.



Ο Χαλίλοβιτς δεν έκανε ένα από τα καλά του παιχνίδια και αντικαταστάθηκε στο 72ο λεπτό, ωστόσο ο Ίβιτς τον έχει συμπεριλάβει στη λίστα του και θα κινηθεί ανάλογα.